Ericu950/Stoicheia-meter-silver huggingface dataset:
ὡς καὶ ὁ ἀπόστολος λέγει  θεμέλιον γὰρ ἄλλον οὐδεὶς δύναται θεῖναι παρὰ τὸν κείμενον , ὅς ἐστιν Ἰησοῦς Χριστός  0 .
ἑνὸς δὲ αἰῶνος ἐνταῦθα μέμνηται , ἀφ οὗ τὰ κατὰ τὸν Χριστὸν τεθεμελιῶσθαι ἔφη .
καὶ πάλιν τὴν αὐτὴν βεβαιοῖ λέξιν φάσκων εἰκότως ὁ προφήτης ἔφη  πρὸ τοῦ αἰῶνος ἐθεμελίωσέν με  , δηλονότι τὸ κατὰ σάρκα , διὰ τὴν πρὸς τὸν ἀληθῶς υἱὸν αὐτοῦ τὸν λόγον κοινωνίαν .
καὶ ἐπιλέγει ἑξῆς εἶτα  ἐν ἀρχῇ  φησὶν  πρὸ τοῦ τὴν γῆν ποιῆσαι  .
γῆν ποίαν ταύτην ⟨ ἢ ⟩ δηλονότι τὴν ἡμετέραν σάρκα , τὴν μετὰ τὴν παρακοὴν γῆν αὖθις γενομένην ; 0
γῆ  γὰρ  εἶ  φησὶν  καὶ εἰς γῆν ἀπελεύσῃ  0 .
ἔδει γὰρ ταύτην ἰάσεως τυχεῖν , τινὰ τρόπον κοινωνή σα σαν τῷ ἁγίῳ λόγῳ .
θέα δὲ πῶς ἐν τούτοις ὁ Μάρκελλος ἑαυτῷ περιπίπτει .
φήσας γοῦν ἐν ἑτέρῳ περιπίπτει ⟨ τὴν σάρκα ⟩ εἶναι τὴν  ἀρχὴν ὁδῶν  τοῦ θεοῦ κτισθεῖσαν καὶ πάλιν  θεμέλιον  τὴν αὐτὴν εἶναι εἰπών , ἐπάγει τὸ  πρὸ τοῦ τὴν γῆν ποιήσαι  .
εἶθ ἑρμηνεύει τὴν γῆν πάλιν τὴν σάρκα εἶναι , οὐχ ὁρῶν ὡς οὐδεμίαν ἔχει ἀκολουθίαν πρὸ τῆς σαρκὸς τὴν σάρκα ἐκτίσθαι λέγειν καὶ μετὰ τὴν κτίσιν τῆς σαρκὸς πάλιν τὴν σάρκα ὀνομάζειν .
ὁ δὲ ἔτι πρὸς τούτοις ἐπιφέρει ἑξῆς λέγων εἶτα  πρὸ τοῦ τὰς ἀβύσσους ποιῆσαι  φησίν ·
ἐνταῦθα τὰς ἀβύσσους παροιμιωδῶς ὁ προφήτης τὰς τῶν ἁγίων καρδίας εἶναι λέγει τὰς ἐν τῷ ἑαυτῶν βάθει τὴν τοῦ πνεύματος ἐχούσας δωρεάν .
καὶ ἐν τούτοις δὲ πρόσχες , ὅπως εἰς τὴν σάρκα ἐκλαβὼν εἰρῆσθαι τὸ  κύριος ἔκτισέν με  , ἔπειτα στενοχωρούμενος ὑπὸ τῆς γραφῆς λεγούσης  πρὸ τοῦ τὰς ἀβύσσους ποιῆσαι  , τὰς μὲν ἀβύσσους ἑρμηνεύει τὰς τῶν ἁγίων καρδίας λέγων αὐτὰς εἶναι , οὐ συνορᾷ δὲ ὅτι αἱ τῶν ἁγίων καρδίαι , τοῦ Ἀβραὰμ δηλαδὴ καὶ τοῦ Ἰσαὰκ καὶ τοῦ Ἰακὼβ Μωσέως τε καὶ Ἡλίου καὶ Μελχισεδὲκ καὶ τῶν λοιπῶν προφητῶν , πρὸ τῆς σαρκὸς γεγόνασιν τοῦ σωτῆρος .
πῶς οὖν δυνατὸν ἐπὶ τὴν σάρκα ἀναφέρειν ⟨ τὸ ⟩  πρὸ τοῦ τὰς ἀβύσσους ποιῆσαι  0 ;
καὶ μεθ ἕτερα δὲ αὖθις ἐπάγει λέγων τί τοίνυν ἐστὶν ⟨ καὶ τουτὶ ⟩ τὸ κεφάλαιον  πρὸ τοῦ προελθεῖν τὰς πηγὰς ⟨ τῶν ὑδάτων  ;
τοὺς ἱεροὺς ἀποστόλους εἶναί φησιν ⟩ .
τοῦτο δὲ ἡμῖν τὸ μυστήριον παρίστησιν ἡ τῆς Ἐξόδου γραφὴ τοὺς τῶν ἀποστόλων τύπους πάλαι προαγορεύουσα , δώδεκα γὰρ ὄντων τὸν ἀριθμὸν τῶν ἀποστόλων δώδεκα πηγῶν μέμνηται .
καὶ αὖθις ἐπάγει τὸ αὐτὸ γράφων οὕτως εἰκότως οὖν περὶ τῆς κατὰ σάρκα γενέσεως ὁ δεσπότης διὰ τοῦ προφήτου Σολομῶνος λέγοντος  πρὸ τοῦ προελθεῖν τὰς πηγὰς τῶν ὑδάτων  ἔφη .
21 ἔπειτα ἑξῆς ἕτερά τινα διελθὼν ἐπιφέρει οὐκοῦν ἐπειδήπερ περὶ τῶν προαγόντων εἰρήκαμεν , ἀκόλουθόν ἐστιν καὶ τὸ λεῖπον ἀναπληρῶσαι .
λείπει δὲ τὸ κατὰ τὰ ὅρη καὶ τοὺς βουνούς .
πρὸ  γὰρ  τοῦ ὄρη ἑδρασθῆναι  φησὶν  πρὸ δὲ πάντων τῶν βουνῶν γεννᾷ μέ  .
ὄρη καὶ βουνοὺς τοὺς ἀποστόλους καὶ τοὺς τῶν ἀποστόλων διαδόχους λέγει , ἵνα παρὰ τοὺς ἄλλους ἀνθρώπους τὴν κατ αὐτῶν δικαίαν πολιτείαν παροιμιωδῶς σημήνῃ .
τοιαύτας τινὰς ἑρμηνείας ἐκθέμενος αὖθις ἐπὶ τὰς ἀποστολικὰς μεταβαίνει φωνάς , τ ἀναντία τῷ ἀποστόλῳ φθεγγόμενος .
ὁ μὲν γὰρ τὸν προόντα υἱὸν τοῦ θεοῦ καὶ  πρωτότοκον πάσης κτίσεως  αὐτὸν εἶναι ἐδίδασκεν ,  τὰ πάντα δι αὐτοῦ , καὶ ἐν αὐτῷ  ἐκτίσθαι , αὐτόν τε εἶναι  πρὸ πάντων  μεγάλῃ βοῇ μαρτυρόμενος ·
ὁ δὲ ἐπὶ τὴν σάρκα καὶ ταύτην καταβάλλει τὴν θεολογίαν , μικρὸν ὕστερον καὶ ταύτην ἀρνούμενος .
λέγει δὲ οὕτως διὰ τοῦτο εἰκότως ἐπιφέρει  ὅς ἐστιν εἰκὼν τοῦ θεοῦ τοῦ ἀοράτου  .
πότε γενόμενος εἰκὼν ἢ ὁπηνίκα τὸ  κατ  εἰκόνα καὶ καθ ὁμοίωσιν  ἀνείληφεν πλάσμα 0 ;
πρότερον γάρ , ὥσπερ πολλάκις ἔφην , οὐδὲν ἕτερον ἦν ἢ λόγος 0 .
καὶ ἐπιμένει τὸ αὐτὸ γυμνότερον διασαφῶν , δι ὧν φησίν οὐκοῦν πρόδηλον , ὅτι πρὸ τῆς τοῦ ἡμετέρου σώματος ἀναλήψεως ὁ λόγος καθ ἑαυτὸν οὐκ ἦν εἰκὼν τοῦ ἀοράτου θεοῦ 0 ·
καὶ πάλιν προστίθησιν λέγων πῶς οὖν εἰκόνα τοῦ ἀοράτου θεοῦ τὸν τοῦ θεοῦ λόγον Ἀστέριος εἶναι γέγραφεν ·
εἰ δὲ τοῦ θεοῦ ἀοράτου ὄντος ἀόρατον εἶναι καὶ τὸν λόγον συμβαίνει , πῶς εἰκὼν τοῦ ἀοράτου θεοῦ καθ ἑαυτὸν ὁ λόγος εἶναι δύναται , καὶ αὐτὸς ἀόρατος ὤν ;
ἀδύνατον γὰρ τὸ μὴ ὁρατὸν διὰ τοῦ ἀοράτου φανῆναί ποτε 0 .
καὶ ἐν τούτοις δὲ ὁ Μάρκελλος οὐ συνορᾷ , ὅτι εἰ τὴν σάρκα δοίημεν εἶναι τὴν εἰκόνα τοῦ θεοῦ , ὥρα καὶ πάντων ἀνθρώπων τὰς σάρκας καὶ τὰ τῶν σωμάτων πρόσωπα εἰκόνας εἶναι λέγειν τοῦ θεοῦ , ὥστε κατ αὐτὸν μηδὲν ἐξαίρετον ἐσχηκέναι τὸν σωτῆρα .
ὁ δ ὥσπερ ἐπιλαθόμενος ὧν μετὰ ταῦτα περὶ τῆς σαρκὸς συνέγραψεν   δούλου μορφὴν  αὐτὴν εἰπὼν ἐξ ἀποστολικῆς παραθέσεως καὶ διὰ τοῦτο μὴ δύνασθαι συνεῖναι τῷ λόγῳ διὰ τὸ  δούλου μορφὴν  εἶναι , ἀλλὰ καὶ γυμνῇ τῇ κεφαλῇ φήσας πῶς ἐγχωρεῖ τὴν ἐκ γῆς τε οὖσαν καὶ μηδὲν ὠφελοῦσαν ἐν τοῖς μέλλουσιν αἰῶσιν συνεῖναι τῷ λόγῳ ;
, εἶναι εἰκόνα τοῦ ἀοράτου θεοῦ τὴν σάρκα ἐπὶ τοῦ παρόντος εἶναι διισχυρίζεται , διαβεβαιούμενος ἀποφαντικῶς ὅτι πρὸ τῆς τοῦ ἡμετέρου σώματος ἀναλήψεως οὐκ ἦν εἰκὼν τοῦ ἀοράτου θεοῦ ὁ λόγος αὐτοῦ .
20 καὶ αὖθις μετὰ τὰ ἐκτεθέντα ἐπιφέρει λέγων διὸ πανταχόθεν δῆλον εἰκόνα τοῦ ἀοράτου θεοῦ ὑπὸ τοῦ ἱεροῦ εἰρῆσθαι ἀποστόλου τὴν προσγενομένην τῷ λόγῳ σάρκα , ἵνα διὰ τοῦ ὁρατοῦ καὶ τὸ ἀόρατον φαίνηται . 0
εἰκὼν  δὲ  ἐστὶν  φησὶν ὁ ἀπόστολος  τοῦ ἀοράτου θεοῦ  .
νῦν δηλονότι , ὁπηνίκα τὴν κατ εἰκόνα τοῦ θεοῦ γενομένην ἀνείληφεν σάρκα , εἰκὼν ἀληθὴς τοῦ ἀοράτου θεοῦ γέγονεν .
εἰ γὰρ διὰ τῆς εἰκόνος ταύτης τὸν τοῦ θεοῦ λόγον ἠξιώθημεν γνῶναι , πιστεύειν ὀφείλομεν αὐτῷ τῷ λόγῳ διὰ τῆς εἰκόνος λέγοντι ἐγὼ καὶ ὁ πατὴρ ἕν ἐσμεν  .
οὕτε γὰρ τὸν λόγον οὕτε τὸν πατέρα τοῦ λόγου χωρὶς τῆς εἰκόνος ταύτης γνῶναί τινα δυνατόν 0 .
καὶ πάλιν ἐπιφέρει οὕτω γοῦν καὶ ὁ ἀπόστολός φησιν , ὥσπερ μικρῷ πρόσθεν ἔφαμεν  ἐκένωσεν ἑαυτὸν μορφὴν δούλου λαβών  , διὰ τῆς μορφῆς τοῦ δούλου τὴν ἀνθρωπίνην ἡμῖν σημαίνων σάρκα , ἣν ὁ δεσπότης ἡμῶν θεὸς τῇ ἑαυτοῦ διαπλάττων σοφίᾳ  ποιήσωμεν ἄνθρωπον  ἔφη  κατ  εἰκόνα ἡμετέραν καὶ ὁμοίωσιν  , καλῶς τὴν ἀνθρωπίνην σάρκα ὀνομάζων εἰκόνα .
ἥδει γὰρ ἀκριβῶς ὅτι εἰκὼν ἔσται μικρὸν ὕστερον τοῦ ἑαυτοῦ λόγου .
μετὰ ταῦτα πειρᾶται κατασκευάζειν ὅτι καὶ τὸ  ἐκ γαστρὸς πρὸ ἑωσφόρου ἐγέννησά σε  περὶ τῆς σαρκὸς ἐλέγετο , γράφει δὲ οὕτως διὰ τοῦτο τοίνυν τοῦ τὴν ἡμέραν δηλοῦντος ἀστέρος ἑωσφόρου ὑπὸ τοῦ προφήτου Δαυὶδ εἰκότως ὀνομασθέντος , οὐκέτι ζητεῖσθαι δίκαιον τὸν ἑωσφόρον , τίς δήποτε ὢν οὗτος τυγχάνει ·
οὗτος γὰρ ἦν ὁ τηνικαῦτα φανεὶς ἀστήρ , ὁ φέρων τε καὶ δηλῶν τὴν ἡμέραν τοῖς μάγοις .
πρόδηλον οὖν τὸ  πρὸ ἑωσφόρου ἐγέννησά σε  ὑπὸ τοῦ παντοκράτορος εἰρῆσθαι δεσπότου περὶ τοῦ διὰ τῆς παρθένου γεννηθέντος σὺν τῇ ἀνθρωπίνῃ σαρκὶ λόγου , σαφῶς καὶ τοῦτο τοῦ εὐαγγελίου σημαίνοντος , πρότερον μὲν τὸν δεσπότην ἡμῶν διὰ τῆς παρθένου τετέχθαι , ὕστερον δὲ τὸν ἀστέρα φανῆναι τὸν τὴν ἡμέραν δεικνύντα 0 .
ἐπὶ τούτοις προϊὼν αὖθις ἐπιλέγει εἴληφεν γὰρ ὁ ἄνθρωπος οὐ μόνον τὴν ἐπὶ γῆς τῶν πραγμάτων ἐξουσίαν , ἀλλὰ καὶ τῶν ἐν οὐρανοῖς , εἰκότως ·
εἰ γὰρ ὅτε καὶ  ἄνθρωπος  ἐγένετο καὶ  μεσίτης θεοῦ καὶ ἀνθρώπων  τότε εἰς αὐτὸν ἐκτίσθη τὰ πάντα  , ὡς ἔφη ὁ ἀπόστολος ,  τά τε ἐν οὐρανοῖς καὶ τὰ ἐπὶ γῆς  , ἀκόλουθόν ἐστιν ἀκριβῶς γινώσκειν ὅτι ἐξουσία οὐ μόνον τῶν ἐπὶ γῆς αὐτῷ , ἀλλὰ καὶ τῶν ἐν οὐρανοῖς δέδοται .
καὶ αὖθις μεθ ἕτερα ἐπάγει εἰ γὰρ περί τινος δόξης δοθείσης αὐτῷ παρὰ τοῦ πατρὸς τὸ ἱερὸν εὐαγγέλιον λέγει , ταύτην ὁ ἄνθρωπος διὰ τοῦ λόγου εἰληφὼς φαίνεται .
μεσίτης  γὰρ γενόμενος κατὰ τὸν ἱερὸν ἀπόστολον  θεοῦ τε καὶ ἀνθρώπων  τῇ δοθείσῃ αὐτῷ παρὰ τοῦ πατρὸς δόξῃ τοὺς θεοσεβεῖς ἐδόξασεν ἀνθρώπους .
καὶ πάλιν προστίθησιν ταῦτα καὶ ἠξίωσεν τὸν πεσόντα διὰ τῆς παρακοῆς ἄνθρωπον τῷ ἑαυτοῦ διὰ τῆς παρθένου συναφθῆναι λόγῳ .
ποία γὰρ ἐν ἀνθρώποις ἑτέρα μείζων δόξα γένοιτ ἂν τῆς δόξης ταύτης ;
εἰπὼν δὲ ὅτι  ἐδόξασά σε  , ἐπιφέρει λέγων  καὶ πάλιν δοξάσω  , ἵνα δι ὑπερβολὴν φιλανθρωπίας ἐν τῇ μετὰ τὴν ἀνάστασιν τῆς σαρκὸς δευτέρᾳ δόξῃ τὸν πρότερον θνητὸν ἄνθρωπον ἀθάνατον ἀπεργάσηται καὶ τοσαύτῃ αὐτὸν δοξάσῃ δόξῃ , ὥστε μὴ μόνον αὐτὸν τῆς προτέρας ἀπαλλαγῆναι δουλείας , ἀλλὰ καὶ τῆς ὑπὲρ ἄνθρωπον ἀξιωθῆναι δόξης .
καὶ αὖθις ἐπιλέγει ἵνα , ὡς ἔφην , ὑπὸ τοῦ διαβόλου ἀπατηθέντα πρότερον τὸν ἄνθρωπον αὐτὸν αὖθις νικῆσαι τὸν διάβολον παρασκευάσῃ .
διὰ τοῦτο ἀνείληφεν τὸν ἄνθρωπον , ἵνα ἀκολούθως τοῦτον ἀπαρχὴν τῆς ἐξουσίας παραλαβεῖν παρασκευάσῃ .
καὶ προστίθησιν ἔτι λέγων οὗτος γάρ ἐστιν ὁ ἀγαπητός , ὁ τῷ λόγῳ ἑνωθεὶς ἄνθρωπος , περὶ οὗ ὁ εὐαγγελιστὴς ἔφη  οὗτός ἐστιν ὁ υἱός μου ὁ ἀγαπητός , ἐν ᾧ εὐδόκησα  .
καὶ αὖθις ἐπιφέρει ὅτι ὁ λόγος τοῦ ἀοράτου θεοῦ διὰ παρθένου τεχθήσεσθαι ἔμελλεν καὶ τὴν ἀνθρωπίνην ἀναλήψεσθαι σάρκα , καὶ ἵνα δι αὐτῆς τὸν πρότερον κατισχύσαντα τοῦ ἀνθρώπου διάβολον καταγωνισάμενος μὴ μόνον ἄφθαρτον αὐτὸν καὶ ἀθάνατον γενέσθαι παρασκευάσῃ , ἀλλὰ καὶ σύνθρονον ἐν οὐρανοῖς τῷ θεῷ .
ταῦτα δὲ πάντα ἀναγκαῖον κατέχειν ἐν μνήμῃ διὰ τὰ μέλλοντα ὑπ αὐτοῦ Μαρκέλλου κατὰ τῆς σαρκός , ἧς ἀνείληφεν ὁ τοῦ θεοῦ λόγος , προφέρεσθαι 0 .
ὡς γὰρ ἀμνημονήσας τούτων ἀπάντων , ὧν ἐξέθετο , τέλος οὐκ αἴσιον οὐ δ εὐσεβὲς ἐπάγει τῷ σωτηρίῳ σώματι .
πρὸς τούτοις ἅπασιν , ὥσπερ τῶν προτέρων αὐτῷ κατωρθωμένων , πειρᾶται δεικνύναι καὶ τὸ  ὁ κύριος ἐβασίλευσεν , ἀγαλλιάσθω ἡ γῆ  εἰς τὴν σάρκα ἀναφέρεσθαι .
λέγει δὲ οὕτως ὁ γοῦν καταβὰς καὶ τὴν σάρκα διὰ τῆς παρθένου προσλαβὼν κατεστάθη βασιλεὺς ἐπὶ τὴν ἐκκλησίαν , δηλονότι ἵνα διὰ τοῦ λόγου ὁ τῆς βασιλείας τῶν οὐρανῶν πρότερον ἐκπεπτωκὼς ἄνθρωπος βασιλείας τυχεῖν δυνηθῇ .
τοῦτον οὖν τὸν ἄνθρωπον τὸν πρότερον διὰ τὴν παρακοὴν τῆς βασιλείας ἐκπεπτωκότα κύριον καὶ θεὸν γενέσθαι βουλόμενος ὁ θεὸς ταύτην τὴν οἰκονομίαν εἰργάσατο .
ὁ οὖν ἁγιώτατος προφήτης Δαυὶδ προφητικῶς λέγει ὁ κύριος ἐβασίλευσεν , ἀγαλλιάσθω ἡ γῆ  .
καὶ μεθ ἕτερα ἐπιφέρει δι ἣν αἰτίαν , ὥσπερ ἀρχὴν βασιλείας ἀπό τινος λαβόντος χρόνου τοῦ δεσπότου ἡμῶν Χριστοῦ , ἡ προφητεία φησὶν ἐγὼ δὲ κατεστάθην βασιλεὺς ὑπ αὐτοῦ  0 .
καὶ πάλιν ἐπιφέρει διὰ τοῦτο γὰρ καὶ βασιλεύσει ἵνα ἐν τῇ ἀνθρωπίνῃ σαρκὶ γενόμενος , βασιλεύς τε καταστὰς διὰ τοῦ λόγου ὁ ἀπατηθεὶς πρότερον ἄνθρωπος  πᾶσαν ἀρχὴν  τοῦ διαβόλου  καὶ δύναμιν καὶ ἐξουσίαν καταργήσει  .
τοσαῦτα περὶ τῆς σαρκὸς τοῦ σωτῆρος καὶ τούτων ἔτι πολλῷ πλείονα εἰπών , φήσας τε αὐτὴν εἶναι τὴν εἰκόνα  τοῦ θεοῦ τοῦ ἀοράτου  καὶ τὸν πρωτότοκον  πάσης κτίσεως  καὶ τὸν βασιλέα καὶ τὸν Ἰησοῦν καὶ τὸν Χριστὸν καὶ τὸν ἀγαπητὸν καὶ ὅσα ἄλλα κατέλεξεν , δι αὐτήν τε ταῦτα πάντα κληθῆναι τὸν λόγον ἀποφηνάμενος , ὁποῖον τέλος αὐτῇ περιτίθησιν ἤδη θεωρῆσαι καιρός .
διὰ τοῦτο γὰρ βασιλεύσει ἐν τῇ ἀνθρωπίνῃ σαρκὶ γενό μενος , βασιλεύς τε καταστὰς διὰ τοῦ λόγου ὁ ἀπατηθεὶς πρότερον ἄνθρωπος  πᾶσαν ἀρχὴν  τοῦ διαβόλου  καὶ δύναμιν καὶ ἐξουσίαν καταργήσει  .
δεῖ γὰρ αὐτὸν βασιλεύειν  φησὶν  ἄχρι οὗ ἂν θῇ τοὺς ἐχθροὺς ὑπὸ τοὺς πόδας αὐτοῦ  .
τῆς τοίνυν τοῦ δεσπότου ἡμῶν Χριστοῦ βασιλείας τοῦτο τέλος εἶναί φησιν ὁ ἱερὸς ἀπόστολος , τὸ πάντα ὑποταγῆναι τοῖς ποσὶν αὐτοῦ .
καὶ μετὰ βραχέα ἐπιλέγει μέγιστον ἡμῖν μυστήριον ἐνταῦθα ὁ ἀπόστολος ἀνακαλύπτει , τέλος μὲν ἔσεσθαι φάσκων τῆς Χριστοῦ βασιλείας ·
τέλος δὲ τότε , ὅταν πάντα ὑποταγῇ ὑπὸ τοὺς πόδας αὐτοῦ 0 .
καὶ ἔτι μᾶλλον ἐπεξεργαζόμενος τὸν αὐτὸν λόγον οὕτως γράφει ἔφαμεν ἐν τοῖς προάγουσιν ἡμῶν ῥητοῖς τὸν δεσπότην ἡμῶν τὸν Χριστὸν ἀρχὴν ἐσχηκέναι βασιλείας , ἐκ τῶν θείων γραφῶν ἀποδείξεσιν χρώμενοι .
ἔστιν μὲν μία ἡ λέγουσα  ἐγὼ δὲ κατεστάθην βασιλεὺς ὑπ αὐτοῦ ἐπὶ Σιὼν ὄρος τὸ ἅγιον αὐτοῦ  , ἑτέρα δέ  ὁ κύριος ἐβασίλευσεν , ὀργιζέσθωσαν λαοί  , καὶ αὖθις  ὁ κύριος ἐβασίλευσεν , ἀγαλλιάσθω ἡ γῆ  .
καὶ ὅλως μυρίων ῥητῶν πρὸς μαρτυρίαν ἔστιν εὐπορήσαντα δεῖξαι , ὅτι ἀρχὴν βασιλείας εἴληφεν ὁ ἄνθρωπος διὰ τοῦ λόγου .
εἰ οὖν εἴληφεν ἀρχὴν βασιλείας πρὸ ἐτῶν ὅλων οὐ πλειόνων ἢτετρακοσίων , οὐδὲν παράδοξον , εἰ τὸν πρὸ οὕτως ὀλίγου χρόνου τῆς βασιλείας ταύτης τυχόντα ὁ ἀπόστολός φησιν παραδώσειν τὴν βασιλείαν , δηλονότι τῷ θεῷ τῷ καταστήσαντι αὐτόν , ὡς ἡ γραφή φησιν , βασιλέα 0 .
καὶ μεθ ἕτερα οὕτω γράφει οὐκοῦν ἐνεργείᾳ μόνῃ διὰ τὴν τῆς σαρκὸς πρόφασιν ἄχρι τοσούτου κεχωρίσθαι τοῦ πατρὸς φαίνεται , ἄχρι οὗ ἂν ὁ προσιὼν τῆς κρίσεως ἀναφανῇ καιρός , ἵνα τῶν τηνικαῦτα ἐκκεντησάντων κατὰ τὴν προφητείαν ἑωρακότων τὸν ἐκκεντηθέντα , οὕτω καὶ τὸ λειπόμενον ἀκολούθως γένηται .
πάντων γὰρ ἐν τῷ καιρῷ τοῦ τέλους ὑποτάσσεσθαι μελλόντων τῷ Χριστῷ , ὡς ὁ ἀπόστολος ἔφη , τηνικαῦτα  αὐτὸς ὑποταγήσεται τῷ ὑποτάξαντι αὐτῷ τὰ πάντα  .
τί τοίνυν μανθάνομεν περὶ τῆς ἀνθρωπίνης σαρκός , ἣν δι ἡμᾶς ἀνείληφεν ὁ λόγος πρὸ τετρακοσίων οὐχ ὅλων ἐτῶν ;
πότερόν ποτε ταύτην καὶ ἐν τοῖς μέλλουσιν αἰῶσιν ὁ λόγος ἕξει , ἢ ἄχρι μόνου τοῦ τῆς κρίσεως καιροῦ ;
ἀνάγκη γὰρ τὸ ὑπὸ τοῦ προφήτου λεχθὲν ἔργῳ βεβαιωθῆναι . 0
ὄψονται γὰρ  φησὶν  εἰς ὃν ἐξεκέντησαν  ·
ἐξεκέντησαν δὲ δηλονότι τὴν σάρκα .
καὶ προστίθησιν μεθ ἕτερα λέγων ὅτι γὰρ οὐχ ἵν ὁ λόγος ὠφεληθῇ τὴν ἡμετέραν ἀνείληφεν σάρκα , ἀλλ ἵνα ἡ σὰρξ διὰ τὴν πρὸς τὸν λόγον κοινωνίαν ἀθανασίας τύχῃ , δῆλόν ἐστιν καὶ ἀπ αὐτῆς τῆς τοῦ σωτῆρος ἀποφάσεως .
περὶ γὰρ τῆς σαρκός , ἣν ἔχων ὡμίλει τοῖς μαθηταῖς , οὕτω λέγει  τοῦτο ὑμᾶς σκανδαλίζει ;
ἐὰν οὖν ἴδητε τὸν υἱὸν τοῦ ἀνθρώπου ἀπιόντα ὅπου ἦν τὸ πρότερον 0 ;
τὸ πνεῦμα ζωοποιεῖ , ἡ σὰρξ οὐδὲν ὠφελεῖ  .
εἰ οὖν ὁμολογεῖ τὴν σάρκα μηδὲν ὠφελεῖν αὐτόν , πῶς ἐγχωρεῖ τὴν ἐκ γῆς τε οὖσαν καὶ μηδὲν ὠφελοῦσαν καὶ ἐν τοῖς μέλλουσιν αἰῶσιν ὡς αὐτῷ λυσιτελοῦσαν συνεῖναι τῷ λόγῳ ;
διὰ τοῦτο γάρ μοι δοκεῖ καὶ ὁ παντοκράτωρ δεσπότης πρὸς αὐτὸν λέγειν  κάθου ἐκ δεξιῶν μου ἕως ἂν θῷ τοὺς ἐχθρούς σου ὑποπόδιον τῶν ποδῶν σου  .
ἐνεργείᾳ μόνῃ διὰ τὴν ἀνθρωπίνην σάρκα χωρίζειν αὐτὸν δοκῶν καὶ ὥσπερ ῥητόν τινα χρόνον ὁρίζων αὐτῷ τῆς ἐν δεξιᾷ καθέδρας οὕτω φησὶν πρὸς αὐτὸν  ἕως ἂν θῷ τοὺς ἐχθρούς σου ὑποπόδιον τῶν ποδῶν σου  .
τοῦτο δὲ τὸ προφητικὸν τοῦ Δαυὶδ ῥητὸν σαφέστερον ἡμῖν ἑρμηνεύων ὁ ἱερὸς ἀπόστολος οὕτω πως ἔφη  δεῖ γὰρ αὐτὸν βασιλεύειν , ἕως ἂν θῇ τοὺς ἐχθροὺς αὐτοῦ ὑποπόδιον τῶν ποδῶν αὐτοῦ  .
οὐκοῦν ὅρον τινα ἔχειν δοκεῖ ἡ κατὰ ἄνθρωπον αὐτοῦ οἰκονομία τε καὶ βασιλεία .
οὐδὲν γὰρ ἕτερον βούλεται ἢ τοῦτο τὸ ὑπὸ τοῦ ἀποστόλου ῥηθὲν  ἕως ἂν θῇ τοὺς ἐχθροὺς αὐτοῦ ὑποπόδιον τῶν ποδῶν , αὐτοῦ  0 .
οὐκοῦν ἐπειδὰν τοὺς ἐχθροὺς σχῇ ὑποπόδιον τῶν ποδῶν οὐκέτι χρῄζει τῆς ἐν μέρει ταύτης βασιλείας , πάντων καθόλου βασιλεὺς ὑπάρχων ·
συμβασιλεύει γὰρ  τῷ θεῷ καὶ πατρί  , οὗ ὁ λόγος ἦν τε καὶ ἐστίν .
οὐ δὲ γὰρ αὐτὸς καθ ἑαυτὸν ὁ λόγος ἀρχὴν βασιλείας εἴληφεν , ἀλλ ὁ ἀπατηθεὶς ὑπὸ τοῦ διαβόλου ἄνθρωπος διὰ τῆς τοῦ λόγου δυνάμεως βασιλεὺς γέγονεν , ἵνα βασιλεὺς γενόμενος τὸν πρότερον ἀπατήσαντα νικήσῃ διάβολον .
διὰ τοῦτο καὶ αἱ Πράξεις τῶν ἀποστόλων περὶ τοῦ ἀνθρώπου τούτου , ὃν ἀνείληφεν ὁ τοῦ θεοῦ λόγος καὶ ἀνειληφὼς ἐν δεξιᾷ τοῦ πατρὸς καθέζεται , οὕτως διδάσκουσιν λέγουσαι  ὃν δεῖ οὐρανὸν μὲν δέξασθαι ἄχρι χρόνων ἀποκαταστάσεως  .
καὶ αὗται ὥσπερ ὅρον τινὰ καὶ προθεσμίαν ὁρίζουσαι ἐν ᾧπερ προσήκει τὴν κατὰ ἄνθρωπον οἰκονομίαν ἡνῶσθαι τῷ λόγῳ οὕτω λέγουσιν .
τί γὰρ ἕτερον βούλεται τὸ  ἄχρι χρόνων ἀποκαταστάσεως  , ἢ αἰῶνα μέλλοντα ἡμῖν σημαίνειν , ἐν ᾧ δεῖ πάντα τῆς τελείας τυχεῖν ἀποκαταστάσεως 0 ;
εἰ τοίνυν ἐν τῷ καιρῷ τῆς ἀποκαταστάσεως ἀπάντων καὶ αὐτὴν τὴν κτίσιν ἐκ τῆς δουλείας εἰς τὴν ἐλευθερίαν μεταβληθήσεσθαι ὁ Παῦλος ἔφη  λέγει γὰρ  ὅτι καὶ αὐτὴ ἡ κτίσις ἐλευθερωθήσεται ἀπὸ τῆς δουλείας τῆς φθορᾶς εἰς τὴν ἐλευθερίαν τῆς δόξης τῶν τέκνων τοῦ θεοῦ  , πῶς ἔτι τὴν τοῦ δούλου μορφήν , ἣν ἀνείληφεν ὁ λόγος , μορφὴν οὖσαν δούλου , συνεῖναι τῷ λόγῳ δυνατὸν γένοιτ ἄν ;
σαφῶς δ οὖν καὶ διαρρήδην ἐν βραχεῖ τινι χρόνῳ τῶν τε παρεληλυθότων καὶ τῶν μελλόντων αἰώνων τὴν κατὰ σάρκα οἰκονομίαν τοῦ λόγου δι ἡμᾶς γεγενῆσθαι συμβέβηκεν .
καὶ ταύτην ὥσπερ ἀρχὴν οὕτως καὶ τέλος ἕξειν ὁ θεσπέσιος εἴρηκεν Παῦλος , οὕτω πως εἰπὼν  εἶτα τὸ τέλος , ὅταν παραδιδῷ τὴν βασιλείαν τῷ θεῷ καὶ πατρί  0 1 .
τούτοις μεθ ἕτερα ἐπιλέγει οὐκοῦν οὐ δι ἑαυτόν , ἀλλὰ δι ἡμᾶς τὴν ἀνθρωπίνην ἀνείληφεν σάρκα .
εἰ δὲ δι ἡμᾶς ἀνειληφὼς φαίνεται , πάντα δὲ τὰ καθ ἡμᾶς τῇ αὐτοῦ προνοίᾳ καὶ ἐνεργείᾳ ἐν τῷ καιρῷ τῆς κρίσεως τέλους τεύξεται , οὐκέτι οὐ δὲ ταύτης τῆς ἐν μέρει βασιλείας ἔσται χρεία .
ταῦτα Μάρκελλος εἰπών , εἶτα συναισθόμενος ἑαυτοῦ εἰς ἄτοπον ἐκπεπτωκότος , προστίθησιν τοῖς εἰρημένοις ταῦτα εἰ δέ τις λέγοι , διὰ τοῦτο τὴν ἀνθρωπίνην σάρκα ἀξίαν εἶναι τοῦ λόγου , ὅτι διὰ τῆς ἀναστάσεως ἀθάνατον αὐτὴν ἀπειργάσατο , γνώτω ὅτι οὐ πᾶν , ὅπερ ἀθάνατον , τοῦτο ἄξιον θεοῦ 0 .
μείζων γὰρ καὶ αὐτῆς τῆς ἀθανασίας ὁ θεός , ὁ τῇ ἑαυτοῦ βουλήσει καὶ τὰ μὴ ὄντα ἀθάνατα ποιεῖν δυνάμενος 0 .
ὅτι δὲ οὐ πᾶν τὸ ἀθάνατον ἡνῶσθαι θεῷ ἄξιον δῆλόν ἐστι καὶ ἀπὸ τοῦ ἀρχὰς καὶ ἐξουσίας καὶ ἀγγέλους ἀθανάτους ὄντας μηδὲν διαφέρειν τῇ ἑνότητι τοῦ θεοῦ 0 .
ταῦτ  εἰπὼν καὶ ὥσπερ εἰς βυθὸν ἀτοπίας ἑαυτὸν ἐκπεπτωκότα συναισθόμενος ἀνακαλεῖσθαι πειρᾶται , τρόπον τινὰ ἐξομολογούμενος ὅτι μηδὲν ἠπίστατο ὧν ἔλεγεν ·
διὸ ἐπάγει λέγων εἰ δέ τις περὶ τῆς σαρκὸς ταύτης τῆς ἐν τῷ λόγῳ ἀθανάτου γεγονυίας πυνθάνοιτο , τί φαμεν πρὸς αὐτόν ;
ὅτι δογματίζειν μὲν ἡμεῖς περὶ ὧν μὴ ἀκριβῶς παρὰ τῶν θείων μεμαθήκαμεν γραφῶν οὐκ ἀσφαλὲς εἶναι νομίζομεν .
πῶς γὰρ τοῦτο πράττειν δυνατὸν τοῖς καὶ τὰ ἑτέρων ἀνατρέπουσιν δόγματα 0 ;
ἀλλ ἐροῦμεν πρὸς τοὺς τὸν ἀκριβῆ περὶ τούτου μαθεῖν παρ ἡμῶν βουλομένους λόγον , ὅτι πειθόμενοι τῷ ἱερῷ ἀποστόλῳ ἴσμεν ὅτι οὕτως ἡμᾶς ὁρᾶν τὰ ἀποκεκρυμμένα μυστήρια προσήκει , ὡς αὐτὸς ἔφη  βλέπομεν γὰρ ἄρτι  φησὶν  δι ἐσόπτρου ἐν αἰνίγματι , τότε δὲ πρόσωπον πρὸς πρόσωπον 0 ·
ἄρτι γινώσκομεν ἐκ μέρους , τότε δὲ ἐπιγνωσόμεθα καθὼς καὶ ἐπεγνώσθημεν  .
ὥστε μή μου πυνθάνου περὶ ὧν σαφῶς παρὰ τῆς θείας γραφῆς μὴ μεμάθηκα .
διὰ τοῦτο τοίνυν οὐ δὲ περὶ τῆς θείας ἐκείνης τῆς τῷ θείῳ λόγῳ κοινωνη σάσης σαρκὸς σαφῶς εἰπεῖν δυνήσομαι .
νυνὶ δὲ πιστεύω ταῖς θείαις γραφαῖς , ὅτι εἷς θεός , καὶ ὁ τούτου λόγος προῆλθεν μὲν τοῦ πατρός , ἵνα  πάντα δι αὐτοῦ  γένηται 0 ·
μετὰ δὲ τὸν καιρὸν τῆς κρίσεως καὶ τὴν τῶν ἁπάντων διόρθωσιν καὶ τὸν ἀφανισμὸν τῆς ἀντικειμένης ἀπάσης ἐνεργείας  τότε αὐτὸς ὑποταγήσεται τῷ ὑποτάξαντι αὐτῷ τὰ πάντα   θεῷ καὶ πατρί  , ἵνα οὕτως ᾖ ἐν θεῷ ὁ λόγος , ὥσπερ καὶ πρότερον ἦν .
τοιοῦτο τέλος ἐπήγαγεν τῇ σαρκὶ τοῦ σωτῆρος ἡμῶν ὁ θαυμαστὸς οὗτος συγγραφεύς , ἀμνημονήσας ὧν περὶ αὐτῆς διὰ τῶν ἔμπροσθεν εἴρηκεν .
εἶθ  ὁ σαφῶς οὕτως τὸ σῶμα τὸ σωτήριον ἔρημον τοῦ λόγου γενήσεσθαι μετὰ τὸν τῆς κρίσεως καιρὸν ἀποφηνάμενος εὐλάβειαν προσποιεῖται καὶ μὴ εἰδέναι φησὶν ἀποκρίνεσθαι , εἴ τις αὐτὸν ἔροιτο περὶ τῆς σαρκός , φῆσαι δ ἂν πρὸς τὸν ἐρωτῶντα ·
μή μου πυνθάνου περὶ ὧν μὴ μεμάθηκα .
ἀλλὰ καὶ ὁ τυχὼν εἶπεν ἂν πρὸς αὐτόν , τί δὴ οὖν σαυτὸν σκώπτεις , ἄνθρωπε ;
τί δὲ κατὰ κρημνῶν ὠθεῖς , περὶ ὧν μὴ μεμάθηκας ὁριζόμενος ἐγγράφως ;
τί δὲ μὴ φυλάττεις ἃ παρὰ τῶν ἐκκλησιαστικῶν πατέρων τε καὶ διδασκάλων παρείληφας , νεωτερίζεις δ ἄντικρυς νέαν καὶ ξενίζουσαν εἰσάγων τῷ βίῳ διαστροφήν , ἀρχήν τε πρόσκαιρον καὶ νεωτέραν τῇ βασιλείᾳ τοῦ Χριστοῦ διδοὺς καὶ ταύτης τέλος ὑφιστάμενος , καὶ τὸν μὲν ἀληθῶς μονογενῆ τοῦ θεοῦ υἱὸν ἀρνούμενος λόγον δὲ ψιλὸν ἀνούσιον καὶ ἀνυπόστατον ὑποτιθέμενος , ὃν οὐ δ ἕτερον ἢ ἓν καὶ τ αὐτὸν τῷ θεῷ εἶναι φῄς , ὃ δὴ καὶ πᾶς εἴποι ἂν ἀρνούμενος τὸν υἱὸν τοῦ θεοῦ , εἰκότως ;
οὐ γὰρ υἱὸς ὁ μὴ ὑφεστὼς λόγος , ὡς οὐ δ ὁ ἐν ἀνθρώπῳ λόγος υἱὸς ἄν ποτε ῥηθείη ἀνθρώπου , ἐνεργείᾳ μόνῃ ἐν τῷ λαλοῦντι συνιστάμενος 0 .
τοῦτον δ ἐκ τοῦ πατρὸς πρὸ ἐτῶν οὐ δ ὅλων τετρακοσίων διὰ τῆς ἀναλήψεως τῆς σαρκὸς υἱὸν θεοῦ γεγενῆσθαι ἄνω κάτω φῄς .
καὶ Ἰησοῦν καὶ Χριστὸν ὠνομάσθαι , εἰκόνα τε  τοῦ θεοῦ τοῦ ἀοράτου  χρηματίσαι καὶ  πρωτότοκον πάσης κτίσεως  , καὶ δὴ καὶ βασιλέα τότε γενέσθαι , ἀρξάμενον τούτων ἁπάντων ἐκ τοῦ δηλωθέντος χρόνου , ἔπειτα καιρῷ τῆς συντελείας τούτων ἁπάντων ἀθρόως παυθήσεσθαι .
ποῦ δὴ οὖν ταῦτα μεμάθηκας ;
τίς δέ σοι τούτων κατέστη διδάσκαλος , τίς ἐπισκόπων , ποῖαι σύνοδοι , ποῖον ἐκκλησιαστικῶν ἀνδρῶν γράμμα 0 ;
ποῦ δέ σοι τὸ σῶμα τὸ ἀθάνατον χωρήσειεν ⟨ ἂν ·
τοῦ σωτῆρος 0 ;
ἀθάνατον γὰρ ὁμολογῶν καὶ θεῖον ὀνομάζων αὐτὸ πάντως που καὶ ἄφθαρτον καὶ ἀδιάλυτον ὑποθήσῃ .
πεφυκὸς δὲ τοιοῦτον μένει συνεστὸς δηλαδὴ καὶ ἀδιάλυτον .
ἀλλὰ τὸν λόγον ἀφῄρεις αὐτοῦ καὶ τῷ θεῷ συνῆπτες .
οὐκοῦν ἄνευ λόγου μόνον τὸ σῶμα στήσεται ἐν ἀθανάτῳ καὶ ἀφθάρτῳ ἀλογίᾳ καὶ ἀκινησίᾳ ;
πῶς δὲ αὐτὸς ὁ λόγος εἰς τὸν θεὸν χωρήσει καὶ συναφθήσεται αὖθις αὐτῷ μετὰ τὸν τῆς σαρκὸς χωρισμόν ;
ἆρα μὴ ὢν ἐν τῷ θεῷ , ὅτε τῇ σαρκὶ συνῆν 0 ;
ἀλλ ὢν ἐν αὐτῷ διὰ παντός , συναίδιός τε ὢν καὶ ἓν καὶ τ αὐτὸν τῷ θεῷ 0 .
πῶς οὖν ὑπῆρχεν ἐν τῷ σώματι ;
εἰ μὲν ψυχῆς δίκην οἰκῶν ἐν αὐτῷ , ἔσται ἄρα ἐν ὑποστάσει , τοῦ πατρὸς κεχωρισμένος , ζῶν τε καὶ ὑφεστὼς ἐν ᾗ ἀνείληφεν σαρκί .
τί οὖν ἐκώλυεν καὶ πρὸ τῆς τοῦ κόσμου συστάσεως υἱὸν θεοῦ ζῶντα αὐτὸν ὁμολογεῖν ;
ἀλλ εἴποι ἂν ἴσως ἐνεργείᾳ μόνῃ οὐχὶ δὲ οὐσίας ὑποστάσει καὶ ἐν τῷ σώματι γεγονέναι ·
δραστικῇ γὰρ ἐνεργείᾳ μόνῃ φησὶ τῇ σαρκὶ συνὼν  τῷ κινεῖν αὐτὴν καὶ πράττειν ὅσαπερ ἐν Εὐαγγελίοις φέρεται  οὐσίᾳ τῷ θεῷ συνῆπτο , οἷα λόγος ὑπάρχων αὐτοῦ ἀχώριστος καὶ ἀδιάστατος 0 .
εἰ δὴ ταῦτα λέγοι , ἐρωτήσασιν ἡμῖν ἀποκρινάσθω , ἆρ ἐπὶ μόνην τὴν σάρκα ταύτην ἡ τοῦ λόγου ἐνέργεια ἔφθακεν , οὐχὶ δὲ καὶ ἐφ ἑτέρους ἀνθρώπους τοὺς ἁγίους τοῦ θεοῦ 0 ;
καὶ εἰς τὰ λοιπὰ δὲ πάντα τοῦ λόγου δημιουργήματα οὐχὶ ὁ αὐτὸς ἐνεργεῖ λόγος ;
καὶ μὴν μεμαθήκαμεν ὡς  τῷ λόγῳ κυρίου οἱ οὐρανοὶ ἐστερεώθησαν  καὶ  πάντα δι αὐτοῦ ἐγένετο , καὶ χωρὶς αὐτοῦ ἐγένετο οὐ δὲ ἕν  .
οὐκοῦν ἐνεργεῖ καὶ ἐπὶ πάντων .
ἔγνωμεν ἀπὸ τῶν θείων γραφῶν καὶ ὡς  λόγος κυρίου ἐγενήθη πρὸς Ὠσηὲ τὸν τοῦ Βεηρί  , καὶ  λόγος κυρίου ἐγενήθη πρὸς Ἡσαΐαν υἱὸν Ἀμώς  , καὶ  ὃς ἐγενήθη λόγος κυρίου πρὸς Ἱερεμίαν  .
καὶ ἐφ ἑκάστου δὲ προφήτου ὁ αὐτὸς ἐνήργει τοῦ θεοῦ λόγος .
ἄρ οὐν τῆς ἴσης ἀξίας τῷ μονογενεῖ υἱῷ τοῦ θεοῦ κ ἀκείνοις ἅπασιν μετῆν , καὶ πλέον οὐδὲν ὑπῆρχεν τῷ σωτῆρι , εἰ δὴ ἐνεργείᾳ μόνῃ ὑπὸ τοῦ λόγου τοῦ τῷ θεῷ συνημμένου ἐκινεῖτο .
ἀλλ  οὐ δὲ τὰ ἴσα τοῖς προφήταις φέρειν δίδωσιν Μάρκελλος τῷ Χριστῷ τοῦ θεοῦ .
οἱ μὲν γὰρ ζωῆς αἰωνίου ἀθανάτου τε καὶ ἀτελευτήτου τεύξονται , εἰς τοὺς ἅπαντας αἰῶνας ἐν τῇ κατηγγελμένῃ τῶν οὐρανῶν βασιλείᾳ βιωσόμενοι ἀγαθῶν τε ἀπολαύσοντες  ἃ ὀφθαλμὸς οὐκ εἶδεν καὶ οὖς οὐκ ἤκουσεν καὶ ἐπὶ καρδίαν ἀνθρώπου οὐκ ἀνέβη  ·
ὁ δὲ Χριστὸς τοῦ θεοῦ αὐτὸς ὁ κοινὸς ἁπάντων σωτήρ ,  ὁ πρωτότοκος τῶν νεκρῶν  , ἡ ἐλπὶς τῆς τῶν ἁγίων ἀναστάσεως , μόνος ἄρα τότε ἀπολειφθήσεται , παυθησομένης αὐτοῦ τῆς βασιλείας καὶ τῆς ζωοποιοῦ σαρκὸς ἐρήμου καὶ ἀλόγου καταλειφθησομένης , ὡς μή τε προϋπάρχειν αὐτὸν υἱὸν θεοῦ ὄντα μή τε διαρκεῖν εἰς ἄπειρον κατὰ τὴν τοῦ Μαρκέλλου διδασκαλίαν .
εἰκότως ἄρα ταῦτα βασιλέα τὸν ὡς ἀληθῶς θεοφιλῆ καὶ τρισμακάριον κατὰ τοῦ ἀνδρὸς ἐκίνει , καίτοι μυρία κολακεύσαντος καὶ πολλὰ βασιλέως ἐγκώμια αὐτοῦ ἐν συγγράμματι διελθόντος .
ταῦτα δὲ καὶ τὴν ἁγίαν σύνοδον ἐν τῇ βασιλικῇ συνελθοῦσαν πόλει ἐξ ἐπαρχιῶν διαφόρων Πόντου καὶ Καππαδοκίας Ἀσίας τε καὶ Φρυγίας καὶ Βιθυνίας Θρᾴκης τε καὶ τῶν ἐπέκεινα μερῶν στηλιτεύειν τὸν ἄνδρα διὰ τῆς κατ αὐτοῦ γραφῆς καὶ μὴ θέλουσαν ἐξεβιάζετο .
ταῦτα καὶ ἡμᾶς ἐπὶ τὴν μετὰ χεῖρα ἐξέτασιν προελθεῖν κατηνάγκασεν , ὁμοῦ καὶ τοῖς δόξασιν τῇ ἁγίᾳ συνόδῳ παρισταμένους , ὁμοῦ καὶ τοῖς συλλειτουργοῖς προστάξασιν τοῦτο πρᾶξαι τὸ ἱκανὸν ποιουμένους .
μάλιστα δέ μοι ἀναγκαῖον ἡγοῦμαι γεγενῆσθαι τὸ γράμμα διὰ τοὺς ἠδικῆσθαι τὸν ἄνδρα νενομικότας .
χρὴ γὰρ ἀποθεραπεῦσαι τὴν τῶν ἡμετέρων ἀδελφῶν ὑπόνοιαν διὰ τοῦ φανερὰν καταστῆσαι τὴν μακροῖς μὲν χρόνοις ἐμφωλεύσασαν αὐτῷ εἰς τὸν υἱὸν τοῦ θεοῦ ἀπιστίαν , νυνὶ δὲ ἐληλεγμένην διὰ τῆς αὐτοῦ γραφῆς , ἣν μηδενὸς καλοῦντος αὐτόμολος φέρων παρῆν , βασιλεῖ τε ἐπὶ χεῖρα δοὺς ἠξίου διαγνῶναι τὰ ἐγγεγραμμένα ·
τάχα που ἐλπίσας τῶν εἰς αὐτὸν ἐγκωμίων χάριν αὐτὸς μὲν τυχεῖν προνομίας τῆς παρ αὐτῷ τῷ βασιλεῖ , τοὺς δ ὑπ  αὐτοῦ κακηγορηθέντας ἐπισκόπους ὑποβληθῆναι τιμωρίᾳ 0 .
οὐ μὴν κατ ἐλπίδας αὐτῷ τὰ τῆς ἐκβάσεως πρ οὐχώρει .
θεὸς γὰρ ἦν ὁ τούτων κριτὴς καὶ αὐτὸς Χριστὸς Ἰησοῦς , ὁ πρὸς τοῦ συγγραφέως ἀθετούμενος , ὃς δὴ τὰ κρύφια τοῦ ἀνδρὸς συνορῶν , αὐτὸν αὑτοῦ κατήγορον ἅμα καὶ ἔλεγχον μηδενὸς συνελαύνοντος γίγνεσθαι παρεσκεύαζεν .
ὅθεν ὁ μὲν ἐπὶ τῷ συγγράμματι καλλωπιζόμενος βασιλεῖ προσῄει , ὁ δὲ τῇ συνόδῳ παρεδίδου τὴν διάκρισιν τῶν ἐγγεγραμμένων , ἡ δ ἁγία τοῦ θεοῦ σύνοδος ἀπεδοκίμαζε τὸ γράμμα , εἰκότως , ὅτι μή τε ἀρχὴν μή τε τέλος εὐσεβὲς ὁμολογεῖ τοῦ υἱοῦ τοῦ θεοῦ .
ἐγὼ μὲν ᾤμην ἐξαρκεῖν τὰς τῶν αὐτοῦ Μαρκέλλου φωνῶν παραθέσεις , ἃς διὰ τῶν ἔμπροσθεν ἀνελεξάμην , πρὸς τὸν καθ ἑαυτῶν ἔλεγχον .
οὕτω γὰρ προφανῆ καὶ ἀδιάτρεπτον τὴν ἄρνησιν τοῦ υἱοῦ τοῦ θεοῦ περιεῖχον , ὡς καὶ δίχα πάσης ἀντιρρήσεως τοῖς τῆς ἐκκλησίας τοῦ θεοῦ τροφίμοις φευκτὸν εἶναι τὸν ἐν αὐτοῖς λόγον .
ἐπεὶ δὲ διεσκεψάμην , μήποτ ἄρα τινὲς τῆς ἐκκλησιαστικῆς θεολογίας ὑποσυρεῖεν τῇ πολλῇ παραθέσει , ᾗ κέχρηται ὁ ἀνὴρ εἰς πίστωσιν ὧν ᾤετο αὐτῷ συμβαλεῖσθαι , καὶ τούτων ἔκρινα δεῖν ἐπὶ τοῦ παρόντος τὸν ἔλεγχον ἐκφῆναι , ὡς ἂν μάθοι πᾶς ὅτι μη δὲ εἷς αὐτῷ λόγος τῆς ἐνθέου γραφῆς ἀρνουμένῳ τὸν υἱὸν τοῦ θεοῦ συνῳδὸν παρείχετο μαρτυρίαν , πάντες δ ἄντικρυς αὐτῷ τὴν ἐναντίαν ἐφθέγγοντο φωνὴν ἀ διαστρόφως τὰς οὐκ ὀρθῶς αὐτοῦ τῶν θείων γραφῶν παρεξηγήσεις εὐθύνοντες .
συνάψω δὲ κατὰ τὸ αὐτὸ τῇ τούτων φώρᾳ τὴν τοῦ σωτῆρος ἡμῶν θεολογίαν .
νεώτερον μὲν λέγειν ἔχων οὐδέν , οὐ δ ἐμαυτοῦ σοφόν τι καὶ οἰκεῖον εὕρεμα , τῆς δ ἐκκλησίας τοῦ θεοῦ τὴν ἀδιάφθορον διδασκαλίαν προϊσχόμενος , ἣν παρὰ τῶν αὐτοπτῶν καὶ αὐτηκόων τοῦ λόγου ἄνωθεν ἐξ ἀρχῆς παραλαβοῦσα φυλάττει .
πρὸ δὲ τῆς τούτων ἐξετάσεως , ἐπειδὴ μεταξὺ τοῦ συγγράμματος τὸν Σαβέλλιον ὑπ αὐτοῦ κοπτόμενον εὗρον , καταπλαγεὶς τῆς ἠλιθιότητος τὸν ἄνδρα 0 .